Põrandapinna efektiivsemaks ärakasutamiseks pakub LaoEkspert erinevaid korruslao lahendusi. Meie peenkauba riiulid ja raskekauba riiulid on piisavalt tugevad selleks,  et sinna peale ehitada teine korrus. Teisel korrusel võib olla lisa ladustamistasapind suuregabariidilistele kaupadele või ka kontoripind. Üldjuhul on teisel korrusel moodulriiulid kergemate kaupade jaoks. Pakume täislahendust, milles sisalduvad kõik vajaminevad lisadetailid nagu piirded, trepid ja laadimisvärav. Levinumad põranda tüübid on:   Klõpsates siia, leiad lingi korrusladude pildigaleriisse.   Vineerist vahepõrand peenkauba laoriiuli peal on kõige odavam ja ka kõige mugavam kasutada. Logistiliselt on see tüüp põrandaid kõige paindlikum kaubavoogude muutumisel. Tihti ehitatakse küll põrand riiulite peale kohe valmis aga jäetakse tühjaks või pooltühjaks. Kui kauba maht suureneb, siis pannakse järk-järgult riiuleid juurde.Terasrestist vahepõrand on põhiliselt väljatöötatud tuletõrjenormide karmistumise tõttu. Võite kindel olla, et teil ei tule kunagi probleeme tuletõrjeametnikega. Terasrest põrandatel on ka mõningaid eeliseid: Valgus paistab hästi läbi, kulumiskindluse seisukohat praktiliselt igavesed, libisemisoht on nullilähedane, ülemist korrust ei pea kunagi koristama-praht pudeneb ise alla.Kaubaaluse riiulitele saab ehitada põranda nii, et esimesel korrusel jääb piisavalt ruumi tõstukitega kauba käsitlemiseks. Ülal on sel juhul laoriiul peenkauba jaoks.Eraldiseisev terasdetailidest kokkumonteeritav vahepõrand on kõige univarsaalsem vahepõranda liik. Nii põranda alla kui ka peale võib paigutada erinevaid riiulisüsteeme või samuti komplekteerijate töökohti.   Laosisustus ja laosüsteemid projekteeritakse Laoeksperdis spetsiaalselt iga kliendi huvisid silmas pidades. Tulemuseks on parim logistiline lahendus, mis säästab nii aega kui ka raha. Kasutame üldtunnustatud AutoCAD tarkvara. Vaatamata meie toodete kõrgele kvaliteedile on hind soodne. Peaaegu alati soovitakse meie käest ka paigaldusteenust. Tellides täisteenuse, saate rahulikult tegeleda oma äriga, mida te kõige paremini oskate.